钦定古今图书集成/明伦汇编/氏族典/第405卷 > 《廖用贤尚友录》 > 吕绍
## 钦定古今图书集成/明伦汇编/氏族典/第405卷 > 《廖用贤尚友录》 > 吕绍

按《晋书吕光载记》：光疾，立其太子绍为天王，以吕纂
为太尉，吕弘为司徒。光死，绍惧，为纂所害，以位让纂，
纂不许。及绍嗣伪位，吕超言于绍曰：“纂统戎积年，威
震内外，恐成大变，宜早除之。”绍不忍，弘遣尚书姜纪
密告纂，纂于是夜率壮士斫洪范门，绍自杀。